**Zinédine Yazid Zidane** (s. 23. kesäkuuta 1972 Marseille, Ranska) on ranskalainen jalkapallovalmentaja ja ammattilaisuransa lopettanut jalkapalloilija, jota pidetään yhtenä kaikkien aikojen parhaista pelaajista.

Zidane pelasi Ranskan maajoukkueessa 108 ottelua ja teki niissä 31 maalia. Hän voitti maailmanmestaruuden 1998 ja Euroopan-mestaruuden 2000. Hän edusti joukkuetta kolmissa MM- ja kaksissa EM-kilpailuissa. Seurajoukkuetasolla hän edusti Cannesia, Bordeaux’ta, Juventusta ja Real Madridia. Juventuksessa hän voitti kaksi Serie A:n ja Real Madridissa yhden Primera Divisiónin mestaruuden. Lisäksi hän voitti Madridissa Mestarien liigan. Henkilökohtaisista tunnustuksista merkittävimpiä ovat valinnat FIFA:n vuoden pelaajaksi vuosina 1998, 2000 ja 2003, Euroopan parhaalle pelaajalle myönnettävän kultaisen pallon voitto vuonna 1998 ja MM-kilpailujen parhaalle pelaajalle myönnettävän Kultaisen jalkapallon voitto vuonna 2006.

Zidane on tunnettu aggressiivisuudestaan: kun hän pelasi Juventuksessa, hänet ajettiin kentältä vuoden 2001 Mestarien liigan ottelussa Hamburgia vastaan, kun hän oli puskenut päällään vastustajajoukkueen Jochen Kientziä. Viimeisessä ottelussaan vuoden 2006 maailmanmestaruuskilpailujen finaalissa Italiaa vastaan hän sai punaisen kortin puskettuaan Italian Marco Materazzia rintaan ottelun ollessa 1–1-tilanteessa. Ranska hävisi ottelun rangaistuspotkukilpailussa.

Vuonna 2006 julkaistiin Douglas Gordonin ja Philippe Parrenon elokuva *Zidane: A 21st Century Portrait* (2006). Elokuva kuvattiin Santiago Bernabéun stadionilla 23. huhtikuuta 2005.

Tausta ja nuoruus
-----------------

Zinédine Yazid Zidane syntyi 23. kesäkuuta 1972 Marseillessa. Zidanen vanhemmat ovat Algeriasta kotoisin olevia siirtolaisia. He kuuluvat etnisesti kabyyleihin, joka on eräs berberien alaryhmä. He asuivat Marseillessa pahamaineisessa La Castellanen lähiössä. Zidanen isä oli ammatiltaan talonmies ja perheeseen kuului Zinédinen lisäksi kolme veljeä ja yksi sisko. Zidane kärsi nuoruudessaan kiusaamisesta ja syrjinnästä, mikä on näkynyt myöhemmin hänen harjoittamassaan hyväntekeväisyydessä Ranskan etnisten vähemmistöjen ja köyhien hyväksi.

Kymmenvuotiaana Zidane siirtyi pelaamaan junioriseura US Saint-Henriin.

Seurajoukkueura
---------------

### AS Cannes (1988–1992)

Zidane aloitti uransa 17-vuotiaana Cannesissa. Hän sai Cannesissa runsaasti peliaikaa ja kehittyi huomattavasti pelaajana. Hän siirtyi 1992 Bordeaux'hon Cannesin pudottua Ligue 2:een.

### Bordeaux (1992–1996)

Kaudeksi 1992–1993 Zidane siirtyi pelaamaan Bordeaux'hon. Bordeaux'ssa Zidane johdatti joukkueensa kaudella 1995–1996 UEFA Cupin loppuotteluun. Bordeaux'ssa Zidane pelasi ensimmäisen kerran Christophe Dugarryn kanssa, josta muodostui Zidanen yleinen kanssapelaaja Ranskan maajoukkueessa.

### Juventus FC (1996–2001)

Englannin EM–kilpailujen 1996 jälkeen Zidane siirtyi torinolaiseen Juventukseen. Zidanen oli aluksi vaikea sopeutua italialaiseen elämään ja jalkapallokulttuuriin. Zidane pelasi Juventuksessa viiden vuoden ajan saavuttaen kaksi Scudettoa 1997 ja 1998. Hänet valittiin sekä FIFAn että Euroopan parhaaksi jalkapalloilijaksi 1998. Hän uusi FIFAn parhaan jalkapalloilijan palkinnon vuonna 2000.

### Real Madrid (2001–2006)

Vuonna 2001 Zidane siirtyi maailmanennätyssummalla Real Madridin riveihin. Siellä hän ratkaisi Mestarien liigan voiton volley-maalillaan finaalissa Bayer Leverkusenia vastaan.

Maajoukkueura
-------------

Zidane Ranskan kapteenina vuoden 2006 MM-kilpailuissa.
Ensimmäisen maaottelunsa Zidane pelasi Tšekkiä vastaan vuonna 1994. Pari vuotta myöhemmin hän oli jo Ranskan maajoukkueen vakiokalustoa.

Maajoukkueuran tähtihetki Zidanella oli vuonna 1998 Ranskassa pelatut MM-kilpailut ja niiden loppuottelu, jossa Zidane auttoi kahdella maalillaan maansa sen ensimmäiseen maailmanmestaruuteen. 

Kahta vuotta myöhemmin Zidane johdatti Ranskan Euroopan-mestariksi. Hänet myös valittiin turnauksen parhaaksi pelaajaksi.

Zidanen tärkeys Ranskan maajoukkueelle näkyi vuoden 2002 MM-kilpailuissa, joissa hän ei pystynyt pelaamaan Ranskan kahdessa ensimmäisessä ottelussa loukkaantumisen vuoksi. Ranska ei onnistunut tekemään maalia kummassakaan ottelussa. Zidane pelasi Ranskan joukkueen kolmannen ja viimeisen ottelun turnauksessa mutta ei enää kyennyt auttamaan hallitsevaa maailmanmestaria alkulohkosta jatkoon. 

EM-kilpailuissa 2004 Zidane kykeni jälleen täysipainoiseen peliin ja Ranska selvisi alkulohkosta jatkoon. Se joutui kuitenkin tulevan mestarin Kreikan pudottamaksi puolivälierissä. Kisojen jälkeen Zidane päätti lopettaa maajoukkueuransa, ja keskittyä uraansa Real Madridissa. 

Tauko maajoukkueesta jäi kuitenkin lyhytaikaiseksi, sillä elokuussa 2005 hän päätti palata kahden, myös kertaalleen maajoukkueessa lopettaneen ystävänsä kanssa kangerrellen pelanneen Ranskan paitaan.

### Vuoden 2006 MM–kilpailut

Uudeksi uransa lopettamisajankohdaksi Zidane ilmoitti vuoden 2006 MM-kilpailuiden päätöksen. Hän syötti turnauksessa maalin, jolla Ranska pudotti puolivälierissä kisojen ennakkosuosikin Brasilian jatkosta. Välierissä Ranskaa vastaan tuli Portugali, jonka kukistamisessa Zidanella oli avainrooli, sillä hän laukoi Ranskan ainoan maalin rangaistuspotkusta. Loppuottelussa Zidane ampui jo seitsemännellä minuutilla sisään maaliin Ranskalle tuomitun rangaistuspotkun. Näin hänestä tuli neljäs pelaaja, joka on tehnyt maalin kahdessa eri MM-loppuottelussa. Loppuottelun jatkoajalla Zidane puski törkeästi italialaista Marco Materazzia rintaan. Zidane sai tilanteesta hetken selvittelyn jälkeen punaisen kortin ja tuli siten ulosajetuksi. Italia voitti ottelun rangaistuspotkukilpailussa.

> »Haluan pyytää anteeksiantoa kaikilta lapsilta, jotka katsoivat sitä. Teolleni ei ollut mitään oikeutusta. Haluan olla avoin asiasta, koska kaksi tai kolme miljardia ihmistä näki sen televisioista ja katsojien joukossa oli miljoonia ja miljoonia lapsia.»   
> (Zidane ottelun jälkeen)
> 
> 

Zidane kertoi, että Materazzi olisi loukannut Zidanea sanoin, jotka olivat "hyvin henkilökohtaisia ja koskettivat äitiäni ja siskoani". Hän pyysi tekoaan anteeksi lapsikatsojilta, mutta sanoi, ettei kadu tekoaan, koska "se tarkoittaisi, että Materazzilla olisi ollut oikeus sanoa kaikki se". Materazzi myönsi loukanneensa Zidanea, mutta kielsi loukanneensa hänen äitiään. Hän kertoi pitäneensä hetken kiinni tämän paidasta ja huomattuaan tämän Zidane oli kääntynyt ja sanonut: "Jos pidät paidastani, niin kai sinä saat sen sitten ottelun jälkeen". Zidane myönsi itsekin sanoneensa niin.

Zidane sai kolmen ottelun pelikiellon ja 7 500 Sveitsin frangin sakot ja Materazzi kahden ottelun pelikiellon ja 5 000 frangin sakot. Peliuransa lopettanut Zidane korvasi pelikiellon kolmen päivän yhdyskuntapalvelulla FIFA:n hyväksi.

Lehdistö valitsi Zidanen MM-turnauksen parhaaksi pelaajaksi eli Kultaisen pallon saajaksi 2 012 äänellä. Toiseksi tullut Fabio Cannavaro sai 1 977 ääntä.

Näkemyksiä Zidanen pelityylistä
-------------------------------

Zidanea pidetään yhtenä kaikkien aikojen parhaista pelintekijöistä. Hänen pelinlukutaitoaan ja pallonhallintaansa on kehuttu. Hän oli myös tunnettu tarkoista syötöistään.

Pelitaitojensa lisäksi Zidane tunnettiin siitä, että hänen menetti pelatessaan malttinsa herkästi. Hän sai viiden ottelun pelikiellon vuonna 2000 puskettuaan toista pelaajaa. Zidane ajettiin ulos samasta syystä myös maailmanmestaruusfinaalista Italiaa vastaan vuonna 2006, joka oli myös hänen uransa viimeinen ottelu.

Zidane ei urallaan mielellään antanut haastatteluja.

Ura valmentajana
----------------

Zidane toimi Real Madridin puheenjohtajan Florentino Pérezin neuvonantajana kesäkuusta 2009 alkaen, ja marraskuussa 2010 hän siirtyi seuran edustusjoukkueen neuvonantajaksi päävalmentaja José Mourinhon pyynnöstä. Valmentajauransa hän aloitti kaudella 2013–2014 Carlo Ancelottin apulaisvalmentajana. Tässä roolissa hän oli mukana voittamassa seuran historian kymmenettä Mestarien liigaa.

Kaudeksi 2014–2015 Zidane siirtyi Real Madridin kakkosjoukkueen Castillan valmentajaksi. Päävalmentajana toimi Santiago Sánchez, sillä Zidanelta puuttui vielä tarvittavat lisenssit valmentamiseen tällä tasolla. Muun muassa Espanjan valmentajaoppilaitoksen CENAFEn johtaja Miguel Galán kyseenalaisti järjestelyn ja piti Zidanea tosiallisena päävalmentajana. Kaksikkoa uhkasi toimitsijakielto, jonka urheilun hallintotuomioistuin kuitenkin perui. Kaudesta 2015–2016 alkaen Zidane toimi joukkueen päävalmentajana.

Tammikuussa 2016 Zidane siirtyi Real Madridin edustusjoukkueen päävalmentajaksi Rafael Benítezin saatua potkut kesken kauden. Zidanen johdolla Real paransi peliesityksiään ja nousi lopulta Espanjan liigassa toiseksi häviten mestaruuden FC Barcelonalle vain pisteellä. Mestarien liigassa Zidane luotsasi Realin finaaliin, jossa se kaatoi dramaattisten vaiheiden jälkeen Atlético Madridin rangaistuspotkukilpailussa. Tammikuussa 2016 France Football valitsi Zidanen vuoden parhaaksi ranskalaisvalmentajaksi.

Kaudella 2016–2017 Zidane luotsasi Real Madridin Espanjan liigamestaruuteen viiden vuoden tauon jälkeen. Taistelu mestaruudesta FC Barcelonaa vastaan ratkesi liigan päätöskierroksella, kun Real otti 2–0 vierasvoiton Málagasta. Mestarien liigassa Zidane luotsasi Real Madridin toista kertaa peränjälkeen loppuotteluun. Cardiffissa pelatussa loppuottelussa Real voitti Juventuksen 4–1 ja voitti ensimmäisenä seurana Mestarien liigan perättäisenä vuonna. Zidanesta tuli myös ensimmäinen kaksi perättäistä Mestarien liigaa voittanut valmentaja. Hänet valittiin FIFA:n vuoden valmentajaksi 2017.

Kaudella 2017–2018 Real Madrid ei ollut edelliskauden tasolla Espanjan liigassa. Eroa mestaruuden ylivoimaisesti voittaneeseen FC Barcelonaan kertyi peräti 17 pistettä ja paikallisvastustaja Atlético oli myös Realin edellä liigan lopputuloksissa. Espanjan cupista Real putosi yllättäen puolivälierissä CD Leganésille vierasmaalisäännön turvin. Realin vaikean kauden pelasti ja kruunasi menestys Mestarien liigassa. Zidanen ryhmä pudotti pudotuspeleissä jatkosta Paris SG:n, Juventuksen ja FC Bayern Münchenin. Loppuottelussa Real kukisti Liverpoolin 3–1 ja voitti Zidanen alaisuudessa historiallisen kolmannen perättäisen Mestarien liigan mestaruuden. Muutama päivä voitokkaan loppuottelun jälkeen Zidane ilmoitti yllättäen jättävänsä Realin päävalmentajan tehtävät. Hänen mukaansa seura tarvitsee uutta suuntaa uuden valmentajan johdolla.

Zidane palasi Real Madridin valmentajaksi jo maaliskuussa 2019, kun seura oli kauden aikana antanut potkut ensin Julen Lopeteguille ja sen jälkeen Santiago Solariille. Zidanen sopimus ulottuu kesään 2022.

Yksityiselämä
-------------

Zidane on muslimi, mutta ei omien sanojensa mukaan harjoita uskontoa. Hän vaimonsa Veronique on puolestaan kristitty, ja heillä on neljä poikaa Enzo, Luca, Theo ja Elyaz, jotka jalkapalloilevat Real Madridin joukkueissa. Zidane on intohimoinen tenniksen harrastaja.

Saavutukset
-----------

### Pelaajana

* Maailmanmestaruus: 1998
	+ Hopeaa: 2006
* Euroopan-mestaruus: 2000
* UEFA Intertoto Cup: 1995, 1999
* Serie A:n mestaruus (2): 1996/97, 1997/98
* UEFA Super Cupin voitto: 1996, 2002
* Intercontinental Cupin voitto: 1996, 2002
* Italian supercup: 1997
* Mestarien liigan voitto: 2001/02
* Espanjan supercup: 2001, 2003
* Primera Divisiónin mestaruus: 2002/03

### Valmentajana

* Mestarien liigan voitto (3): 2015–2016, 2016–2017, 2017–2018
* Primera Divisiónin mestaruus (2): 2016–2017, 2019–2020
* Euroopan supercup (2): 2016, 2017
* Seurajoukkueiden maailmanmestaruus (2): 2016, 2017
* Espanjan supercup (2): 2017, 2019–2020

### Henkilökohtaiset saavutukset

* Maailman paras jalkapalloilija: 1998, 2000, 2003, toinen 2006, kolmas 1997, 2002
* Euroopan paras jalkapalloilija: 1998, toinen 2000, kolmas 1997
* Serie A:n paras ulkomaalainen pelaaja: 1997, 2001
* ESM:n vuoden joukkue: 1998, 2002, 2003, 2004
* Uefan seurajoukkueiden vuoden keskikenttäpelaaja 1998
* World Soccer -lehden vuoden pelaaja: 1998
* Onze d'Or (Onze Mundial -lehden vuoden pelaaja): 1998, 2000, 2001, toinen 1997, 2002, 2003, kolmas 1999
* FIFA MM-kisat: All-Star Team: 1998, 2006
* Euroopan-mestaruuskilpailuiden paras pelaaja: 2000
* UEFA EM-kisat: All-Star Team: 2000, 2004
* Serie A:n paras pelaaja: 2001
* Uefan vuoden joukkue: 2001, 2002, 2003
* Mestarien liigan paras pelaaja: 2002
* UEFA Mestareiden liigan finaalin Man of the Match: 2002
* Uefan seurajoukkueiden vuoden jalkapalloilija: 2002
* Premio Don Balón (La Ligan paras ulkomaalainen pelaaja): 2002
* FIFA 100: 2004
* FIFA/FIFPro World XI: 2005, 2006
* MM-kisojen paras pelaaja: 2006
* Laureus-palkinto: 2011
* Vuoden ranskalainen valmentaja (France Football): 2016, 2017
* Onze d'Or vuoden valmentaja: 2017, 2018
* FIFA:n vuoden valmentaja: 2017
* IFFHS:n vuoden valmentaja maailmassa: 2017
* World Soccerin vuoden valmentaja: 2017

Tilastot
--------

### Seurajoukkueissa

| Joukkue | Liiga | Cup | Maanosan sisäiset | Yhteensä |  |
| --- | --- | --- | --- | --- | --- |
| Kausi | Joukkue | Ottelut | Maalit | Ottelut | Maalit | Ottelut | Maalit | Ottelut | Maalit |  |
| 1988–89 | AS Cannes | 2 | 0 |  |  |  |  | **2** | **0** |  |
| 1989–90 | AS Cannes | 0 | 0 |  |  |  |  | **0** | **0** |  |
| 1990–91 | AS Cannes | 28 | 1 |  |  |  |  | **28** | **1** |  |
| 1991–92 | AS Cannes | 31 | 5 |  |  |  |  | **31** | **5** |  |
| **Yhteensä** | **AS Cannes** | **61** | **6** |  |  |  |  | **61** | **6** |  |
| 1992–93 | Bordeaux | 35 | 10 |  |  |  |  | **35** | **10** |  |
| 1993–94 | Bordeaux | 34 | 6 |  |  |  |  | **34** | **6** |  |
| 1994–95 | Bordeaux | 37 | 6 |  |  |  |  | **37** | **6** |  |
| 1995–96 | Bordeaux | 34 | 6 |  |  |  |  | **34** | **6** |  |
| **Yhteensä** | **Bordeaux** | **140** | **28** |  |  |  |  | **140** | **28** |  |
| 1996–97 | Juventus | 29 | 5 |  |  |  |  | **29** | **5** |  |
| 1997–98 | Juventus | 32 | 7 |  |  |  |  | **32** | **7** |  |
| 1998–99 | Juventus | 25 | 2 |  |  |  |  | **25** | **2** |  |
| 1999–00 | Juventus | 32 | 3 |  |  |  |  | **32** | **3** |  |
| 2000–01 | Juventus | 33 | 6 |  |  |  |  | **33** | **6** |  |
| **Yhteensä** | **Juventus** | **151** | **23** |  |  |  |  | **151** | **23** |  |
| 2001–02 | Real Madrid | 31 | 7 |  |  | 9 | 3 | **40** | **10** |  |
| 2002–03 | Real Madrid | 33 | 9 |  |  | 14 | 4 | **47** | **12** |  |
| 2003–04 | Real Madrid | 33 | 6 |  |  | 10 | 3 | **43** | **9** |  |
| 2004–05 | Real Madrid | 29 | 6 |  |  | 10 | 0 | **39** | **6** |  |
| 2005–06 | Real Madrid | 29 | 9 |  |  | 4 | 0 | **33** | **9** |  |
| **Yhteensä** | **Real Madrid** | **155** | **37** |  |  | **47** | **10** | **202** | **47** |  |
|

Lähteet
-------

* Jussi Eskola, Kalle Lamberg, Mitri Pakkanen, Mikko Partanen, Juha Tamminen: *Kuningas jalkapallo*, s. 98–103. Vantaa: Intereuropean Publications Ltd, 2003. ISBN 951-97920-7-4.

### Viitteet

1. 1 2  ESPN Profile[vanhentunut linkki]
2. ↑  Pierrend, José Luis: France - Record International Players  17.7.2018. RSSSF. Viitattu 1.11.2018. (englanniksi)
3. ↑  Elokuva IMDB:ssa
4. ↑  Pekka Aalto: Rikollisten pelikenttä.  *Aamulehti*, 21.6.2016, s. A28-A29.
5. 1 2 3  Kuningas jalkapallo s.98
6. 1 2  Andrew Hussey: ZZ top *Guardian*.  4.4.2004. Viitattu 1.9.2010. (englanniksi)
7. 1 2 3 4 5 6  Kuningas jalkapallo s. 101
8. 1 2 3 4 5  Kuningas jalkapallo s. 102
9. ↑  Eskola, Jussi, ym.: *Jalkapallon MM-kisat 2002*, s. 22, 25, 27. Intereuropean Publications Ltd, 2002. ISBN 951-97920-6-6.
10. ↑  Stevenson, Jonathan: Italy 1-1 France (aet)  9.7.2006. BBC Sport. Viitattu 3.9.2010. (englanniksi)
11. ↑  Zidane pyysi puskuaan anteeksi lapsikatsojilta  12.7.2006. MTV3. Viitattu 3.9.2010.
12. 1 2 3 4  I’m sorry but no regrets - Zidane  12.7.2006. BBC Sport. Viitattu 3.9.2010. (englanniksi)
13. ↑  Marzocchi, Massimo: Materazzi says Zidane reacted to sister insult  6.9.2006. Scotsman.com. Viitattu 3.9.2010. (englanniksi)
14. ↑  Zidane to do three days community service  29.7.2006. Sportstar. Viitattu 3.9.2010. (englanniksi)[vanhentunut linkki]
15. ↑  Sent-off Zidane named best player  10.7.2006. BBC Sport. Viitattu 3.9.2010. (englanniksi)
16. ↑  Elkington, Mark: Zidane and Valdano join Perez’s Real project *Reuters*.  1.6.2009. Thomson Reuters Corporation.  Arkistoitu 24.9.2015. Viitattu 3.8.2015. (englanniksi)
17. ↑  Elkington, Mark: Zidane made special adviser to Real Madrid first team *Reuters*.  12.11.2010. Thomson Reuters Corporation.  Arkistoitu 24.9.2015. Viitattu 3.8.2015. (englanniksi)
18. ↑  English coach joins Zidane on Ancelotti’s Real staff *ESPN.co.uk*.  26.3.2013. ESPN Inc.. Viitattu 3.8.2015. (englanniksi)
19. ↑  Los entrenadores de la cantera *RealMadrid.com*.  6.7.2014. Madrid:  Real Madrid Club de Fútbol. Viitattu 3.8.2015. (espanjaksi)
20. ↑  Sánchez, Andrea: Zidane pasará a ser segundo entrenador del Castilla por cuestiones legales *Bernabéu Digital*.  24.8.2014. TC&C.  Arkistoitu 23.9.2015. Viitattu 3.8.2015. (espanjaksi)
21. ↑  Zidane reported for managing without necessary badges *Marca*.  29.8.2014. Unidad Editorial, S.A.. Viitattu 3.8.2015. (englanniksi)
22. ↑  Official announcement: Zidane *RealMadrid.com*.  21.11.2014. Madrid:  Real Madrid Club de Fútbol. Viitattu 3.8.2015. (englanniksi)
23. ↑  Ordóñez, Álex: Zidane estrenará título de primer entrenador del Castilla *Bernabéu Digital*.  17.7.2015. TC&C. Viitattu 3.8.2015. (espanjaksi)
24. ↑  Zinedine Zidane, nuevo entrenador del Real Madrid *RealMadrid.com*.  4.1.2016. Madrid:  Real Madrid Club de Fútbol. Viitattu 4.1.2016. (espanjaksi)
25. ↑  Timo Uusitalo: Real Madrid juhlii Mestarien liigan voittoa! – Atletico kompastui rangaistuspotkuihin *Yle Urheilu*.  28.5.2016. Yleisradio. Viitattu 6.6.2016. (suomeksi)
26. ↑  Zinédine Zidane élu meilleur entraîneur français de l'année 2016 par le jury de France Football *France Football*. Viitattu 11.1.2017. (ranskaksi)
27. ↑  Timo Uusitalo: Real Madrid juhlii Espanjan jalkapallomestaruutta – katso osumat *Yle Urheilu*. Viitattu 22.5.2017.
28. ↑  Otto Rönkä: Ronaldo osui kahdesti *yle.fi*. Viitattu 4.6.2017.
29. ↑  Jonne Niemeläinen: Vaatimaton Zidane: "En halua sanoa, että olen erittäin hyvä, koska aikaisemmin olin skandaalimaisen huono" *yle.fi*. Viitattu 4.6.2017.
30. ↑  Zidane Named Coach of the Year for Real Madrid Success *Goal.com*. Viitattu 25.10.2017. (englanniksi)
31. ↑  Real Madrid dumped out of Copa del Rey by Leganés at Bernabéu *The Guardian*. Viitattu 24.1.2018. (englanniksi)
32. ↑  Real Madrid voitti dramaattisessa jännitysnäytelmässä Mestarien liigan – kyyneleitä, imurointeja ja huikea saksipotkumaali *Ilta-Sanomat*. Viitattu 26.5.2018.
33. ↑  Pitkänen, Henri: Jättiyllätys Espanjasta – mestarivalmentaja Zinedine Zidane jättää Real Madridin *yle.fi*.  31.5.2017 kello 14.32 (päivitetty kello 15.31). Yleisradio. Viitattu 1.6.2018.
34. ↑  Zidane: Olen jälleen kotona, ei tästä voinut kieltäytyä *yle.fi*.  11.3.2019 kello 22.53 (päivitetty kello 23.11). Yleisradio. Viitattu 12.3.2019.
35. ↑  Famous muslims. (englanniksi)
36. ↑  Francia convoca a Luca, segundo hijo de Zidane *Marca*.  17.3.2014. Unidad Editorial. Viitattu 3.8.2015. (espanjaksi)
37. ↑  Zinédine Zidanen virallinen sivusto (espanjaksi) (ranskaksi)
38. 1 2 3 4 5 6 7 8 9 10 11 12 13 14 15 16 17 18  Zinedine Yazid Zidane - Retired football (soccer) player from France Football Database. Viitattu 29.8.2010. (englanniksi)
39. 1 2 3 4 5  Zinedine Zidane Profile, Statistics ESPN.  Arkistoitu 10.9.2010. Viitattu 29.8.2010. (englanniksi)

Aiheesta muualla
----------------

* Kuvia tai muita tiedostoja aiheesta **Zinédine Zidane** Wikimedia Commonsissa

|  |  |  |
| --- | --- | --- |
| Edeltäjä:**Lilian ThuramPatrick Vieira** | **France Footballin vuoden pelaaja**19982002 | Seuraaja:**Sylvain WiltordThierry Henry** |

|  |  |  |
| --- | --- | --- |
| Edeltäjä:**Luis Enrique** | **Mestarien liigan voittanut valmentaja**2016, 2017, 2018 | Seuraaja:**Jürgen Klopp** |

|  |  |  |
| --- | --- | --- |
| Edeltäjä:**Laurent Blanc** | **France Footballin vuoden valmentaja**2016, 2017 | Seuraaja:**Didier Deschamps** |

|  |  |  |
| --- | --- | --- |
| Edeltäjä:**Claudio Ranieri** | **FIFA:n vuoden valmentaja**2017 | Seuraaja:**Didier Deschamps** |

|  |  |  |
| --- | --- | --- |
| Edeltäjä:**Rafael BenítezSantiago Solari** | **Real Madridin päävalmentaja**1/2016–5/20183/2019–2021 | Seuraaja:**Julen Lopetegui–** |

Kultainen pallo (Ballon d’Or)
1956: Stanley Matthews • 1957: Alfredo Di Stéfano • 1958: Raymond Kopa • 1959: Alfredo Di Stéfano • 1960: Luis Suárez • 1961: Omar Sivori • 1962: Josef Masopust • 1963: Lev Jašin • 1964: Denis Law • 1965: Eusébio • 1966: Bobby Charlton • 1967: Flórián Albert • 1968: George Best • 1969: Gianni Rivera • 1970: Gerd Müller • 1971: Johan Cruijff • 1972: Franz Beckenbauer • 1973: Johan Cruijff • 1974: Johan Cruijff • 1975: Oleh Bloh’in • 1976: Franz Beckenbauer • 1977: Allan Simonsen • 1978: Kevin Keegan • 1979: Kevin Keegan • 1980: Karl-Heinz Rummenigge • 1981: Karl-Heinz Rummenigge • 1982: Paolo Rossi • 1983: Michel Platini • 1984: Michel Platini • 1985: Michel Platini • 1986: Ihor Bjelanov • 1987: Ruud Gullit • 1988: Marco van Basten • 1989: Marco van Basten • 1990: Lothar Matthäus • 1991: Jean-Pierre Papin • 1992: Marco van Basten • 1993: Roberto Baggio • 1994: Hristo Stoitškov • 1995: George Weah • 1996: Matthias Sammer • 1997: Ronaldo • 1998: Zinédine Zidane • 1999: Rivaldo • 2000: Luís Figo • 2001: Michael Owen • 2002: Ronaldo • 2003: Pavel Nedvěd • 2004: Andri Ševtšenko • 2005: Ronaldinho • 2006: Fabio Cannavaro • 2007: Kaká • 2008: Cristiano Ronaldo • 2009: Lionel Messi

FIFAn vuoden pelaaja

|  |  |  |  |  |  |  |  |
| --- | --- | --- | --- | --- | --- | --- | --- |
| **Miehet**: | 1991 Saksa Lothar Matthäus | 1992 Alankomaat Marco van Basten | 1993 Italia Roberto Baggio | 1994 Brasilia Romário | 1995 Liberia George Weah | 1996 Brasilia Ronaldo | 1997 Brasilia Ronaldo |
| 1998 Ranska Zinédine Zidane | 1999 Brasilia Rivaldo | 2000 Ranska Zinédine Zidane | 2001 Portugali Luís Figo | 2002 Brasilia Ronaldo | 2003 Ranska Zinédine Zidane |
| 2004 Brasilia Ronaldinho | 2005 Brasilia Ronaldinho | 2006 Italia Fabio Cannavaro | 2007 Brasilia Kaká | 2008 Portugali Cristiano Ronaldo | 2009 Argentiina Lionel Messi |
|  |
| **Naiset**: | 2001 Yhdysvallat Mia Hamm | 2002 Yhdysvallat Mia Hamm | 2003 Saksa Birgit Prinz | 2004 Saksa Birgit Prinz | 2005 Saksa Birgit Prinz | 2006 Brasilia Marta |
| 2007 Brasilia Marta | 2008 Brasilia Marta | 2009 Brasilia Marta | 2010 Brasilia Marta | 2011 Japani Homare Sawa |

UEFA Club Football Awards

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **1998** | **1999** | **2000** | **2001** | **2002** | **2003** | **2004** | **2005** | **2006** | **2007** | **2008** | **2009** | **2010** |
| **Vuoden pelaaja**: | Brasilia Ronaldo | Englanti Beckham | Argentiina Redondo | Saksa Effenberg | Ranska Zidane | Italia Buffon | Portugali Deco | Englanti Gerrard | Brasilia Ronaldinho | Brasilia Kaká | Portugali C. Ronaldo | Argentiina Messi | Argentiina Milito |
| **Vuoden maalivahti**: | Tanska Schmeichel | Saksa Kahn | Saksa Kahn | Saksa Kahn | Saksa Kahn | Italia Buffon | Portugali Baía | Tšekki Čech | Saksa Lehmann | Tšekki Čech | Tšekki Čech | Alankomaat Van Der Sar | Brasilia Júlio César |
| **Vuoden puolustaja**: | Espanja Hierro | Alankomaat Stam | Alankomaat Stam | Argentiina Ayala | Brasilia Carlos | Brasilia Carlos | Portugali Carvalho | Englanti Terry | Espanja Puyol | Italia Maldini | Englanti Terry | Englanti Terry | Brasilia Maicon |
| **Vuoden keskikenttäpelaaja**: | Ranska Zidane | Englanti Beckham | Espanja Mendieta | Espanja Mendieta | Saksa Ballack | Tšekki Nedvěd | Portugali Deco | Brasilia Kaká | Portugali Deco | Alankomaat Seedorf | Englanti Lampard | Espanja Xavi | Alankomaat Sneijder |
| **Vuoden hyökkääjä**: | Brasilia Ronaldo | Ukraina Ševtšenko | Espanja Raúl | Espanja Raúl | Espanja Raúl | Alankomaat Van Nistelrooy | Espanja Morientes | Brasilia Ronaldinho | Kamerun Eto’o | Brasilia Kaká | Portugali C. Ronaldo | Argentiina Messi | Argentiina Milito |
| **Vuoden valmentaja**: | Italia Lippi | Skotlanti Ferguson | Argentiina Cúper | Saksa Hitzfeld | Espanja Del Bosque | Italia Ancelotti  Portugali Mourinho | Portugali Mourinho  Espanja Benítez | Espanja Benítez  Venäjä Gazzajev | Espanja Ramos  Alankomaat Rijkaard |

Jalkapallon maailmanmestaruuskilpailujen Kultaisen pallon voittajat
*1982* Italia Paolo Rossi | *1986* Argentiina Diego Maradona | *1990* Italia Salvatore Schillaci | *1994* Brasilia Romário | *1998* Brasilia Ronaldo | *2002* Saksa Oliver Kahn | *2006* Ranska Zinédine Zidane | *2010* Uruguay Diego Forlán | *2014* Argentiina Lionel Messi | *2018* Kroatia Luka Modrić

Jalkapallon Euroopan-mestaruuskilpailujen parhaat pelaajat
*1996* Saksa Matthias Sammer | *2000* Ranska Zinédine Zidane | *2004* Kreikka Theodoros Zagorakis | *2008* Espanja Xavi | *2012* Espanja Andrés Iniesta | *2016* Ranska Antoine Griezmann

Ranskan joukkue – Jalkapallon MM-kilpailut 1998
1 Lama |
2 Candela |
3 Lizarazu |
4 Vieira |
5 Blanc |
6 Djorkaeff |
7 Deschamps |
8 Desailly |
9 Guivarc’h |
10 Zidane |
11 Pirès |
12 Henry |
13 Diomède |
14 Boghossian |
15 Thuram |
16 Barthez |
17 Petit |
18 Lebœuf |
19 Karembeu |
20 Trezeguet |
21 Dugarry |
22 Charbonnier |
Valmentaja Jacquet

Ranskan joukkue – Jalkapallon MM-kilpailut 2002
1 Ramé |
2 Candela |
3 Lizarazu |
4 Vieira |
5 Christanval |
6 Djorkaeff |
7 Makélélé |
8 Desailly |
9 Cissé |
10 Zidane |
11 Wiltord |
12 Henry |
13 Silvestre |
14 Boghossian |
15 Thuram |
16 Barthez |
17 Petit |
18 Lebœuf |
19 Sagnol |
20 Trezeguet |
21 Dugarry |
22 Micoud |
23 Coupet |
Valmentaja Lemerre

Ranskan joukkue – Jalkapallon MM-kilpailut 2006
1 Landreau |
2 Boumsong |
3 Abidal |
4 Vieira |
5 Gallas |
6 Makélélé |
7 Malouda |
8 Dhorasoo |
9 Govou |
10 Zidane |
11 Wiltord |
12 Henry |
13 Silvestre |
14 Saha |
15 Thuram |
16 Barthez |
17 Givet |
18 Diarra |
19 Sagnol |
20 Trezeguet |
21 Chimbonda |
22 Ribéry |
23 Coupet |
Valmentaja Domenech



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Latvia
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* IdRef

 |

 |